สวัสดีค่ะ คืออยู่ดีๆก็เหงือกบวมแดงมากเป็นมาสองวันแล้วค่ะ แล้ววันนี้ลองสังเกตอาการดูเห็นมีเหมือนตุ่มเล็กๆขึ้นคล้ายหนองอะค่ะไม่มีอาการปวดฟันเลยนะคะ ควรทำยังไงดีถ้าไปขูดหินปูนอาการจะหายมั้ยคะ
สวัสดีครับ อาการตุ่มบวมแดงที่เหงือกอาจมีสาเหตุได้หลายอย่างครับ 1 ตุ่มน้ำลายในเหงือกอักเสบ แล้วแตกเป็นแผลร้อนใน 2. ตุ่มผิวหนังอักเสบจากการติดเชื้อ มีแผลแล้วแบคทีเรียเข้าแทรก อาจเกิดจากการเคี้ยวอาหารแล้ว ไปกระทบกระเทือนเป็นแผล 3. ตุ่มระยะแรกของต่อมน้ำลายอุดตัน (Mucocele) แล้วจะโตมากขึ้นมักเป็นที่ริมฝีปากล่าง บางทีแตกเป็นแผลแล้วก็เกิดใหม่ได้ 4. การแพ้สารเคมีจากอาหารที่ทาน หรือ จากยาสีฟัน น้ำยาบ้วนปากการที่มีหินปูนมาเกาะแล้วจะชักนำให้แบคทีเรียเข้ามาด้วย จนทำให้มีการอักเสบของเหงือก เหงือกร่น เกิดเป็นหนองฝีที่เหงือกได้ ดังนั้นคำแนะนำจึงควรไปพบแพทย์เพื่อให้การวินิจฉัยและรักษาสั่งยาปฏิชีวนะ และ ทันตแพทย์เพื่อขูดหินปูน อย่าดูดหรือแคะตุ่ม ควรอมน้ำเกลือฆ่าเชื้อ แปรงฟันหลังทานอาหาร อย่าทานอาหารที่ปิ้งย่าง ทานผักสีเขียว ผลไม้ให้มากขึ้น เพื่อปรับความเป็นกรดด่างของร่างกาย ออกกำลังกายให้สม่ำเสมอ ไม่ท้องผูก ทานน้ำมากๆ ครับ